Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Messias Jeshuaa voi kutsua monilla eri nimityksillä.
Hän on Vapahtajamme, Herramme ja Jumalamme.
Ilmestyskirjassa häntä kutsutaan -
muun muassa kuolleista nousseiden esikoiseksi.
Hän on toisin sanoen antanut meille voiton.
Termi "esikoinen" liittyy Sanassa aina voittoon.
Hän antaa kuolleille voiton.
Jatketaan nyt Ilm. 1:5:stä.
Häntä ei kutsuta tässä pelkästään kuolleiden esikoiseksi -
vaan myös maan kuninkaiden hallitsijaksi.
Jälkimmäinen nimitys kertoo siitä, että hän on hallitseva kaikkea.
Mutta tahdonko hänen hallitsevan omaa elämääni?
Onko se palava haluni?
Ymmärränkö, että on välttämätöntä antautua hänen hallittavakseen?
Jos sellainen ei minua kiinnosta, olen kapinassa Jumalaa vastaan.
Ilmestyskirjan jatkosta käy ilmi, -
mitä Jumala tekee hänen tahtoaan vastaan kapinoiville.
Jakeessa 5 sanotaan myös, että Messias rakasti meitä.
Jos suostuu jonkun hallittavaksi, -
eikö olisi suotavaa, että hallitsija olisi sellainen, joka rakastaa sinua, -
ei vain sanoin vaan myös teoin?
Tämä sananpaikka kertoo juuri siitä, missä määrin hän meitä rakastaa.
Jae 5: "Hänelle, joka meitä rakastaa -
ja on päästänyt meidät synneistämme verellänsä [kuolemansa kautta]..."
Siinä puhutaan tietystä käsitteestä.
Kun puhumme rakkaudesta, joka pesee meidät synneistämme, -
puhumme ylivertaisesta teosta.
Raamatussa sanotaan, -
ettei ilman veren vuodattamista ole lunastusta.
Messias antoi itsensä kokonaan lunastaakseen meidät.
Kaiken tuon perustana on rakkaus.
Sana "rakkaus", varsinkin uudessa liitossa, tarkoittaa antamista.
Messias rakasti meitä. Hän antoi itsensä puolestamme, -
saadakseen meissä aikaan lunastuksen kautta muutoksen, -
jossa vapaudumme synnin kahleista ja meistä tulee hänen omaisuuttaan.
Sen kautta voimme saada elämäämme voiton.
Voitto huipentuu tähän: -
"...ja tehnyt meidät kuningaskunnaksi, papeiksi Jumalalleen ja Isälleen..."
Kuten sanoin viime viikolla, -
Pyhä Henki johdatti Johannesta lainaamaan VT:sta kohtia, -
joista suurin osa oli juutalaisille tuttuja.
Johannes käytti kohtia uudessa asiayhteydessä -
ilmoittaakseen meille tärkeitä asioita.
Hän sanoo jakeessa 6: -
"...ja tehnyt meidät kuningaskunnaksi, -
papeiksi Jumalalleen ja Isälleen..."
Siinä lainataan 2. Moos. 9:6:ta.
Siinä Jumala toi Israelin lapset pois Egyptin orjuudesta.
Hän vei heidät Siinain vuorelle -
saadakseen heissä aikaan yliluonnollisen muutoksen.
Sen muutoksen voimme kokea tänään.
Meistä tulee kuninkaallista papistoa ja kuninkaita, jotka hallitsevat.
Ilmestyskirjan loppuosassa kerrotaan, että meidät on kutsuttu -
hallitsemaan Messiaan kanssa Jumalan valtakunnassa.
Se, missä määrin siellä hallitsemme, riippuu nykyhetkestä.
Mitä teen maallisessa ruumiissani?
Olenko alamainen ja kuuliainen Jumalalle?
Kuuliaisuudessa eläminen tarkoittaa oikeastaan uskossa elämistä.
Usko ja kuuliaisuus tarkoittaa samaa, vaikka siitä ei paljon opeteta.
Jos olemme täynnä uskoa, olemme kuuliaisia.
Jos tahdomme olla kuuliaisia, meidän tulee toimia uskossa.
Jakeen 6 loppu: -
"...hänelle kunnia ja voima aina ja iankaikkisesti! Amen."
Miksi Jumalan voimasta puhutaan heti alussa?
Siksi että se, mitä Jumala tekee, perustuu hänen voimaansa.
Hän haluaa antaa voimaansa myös meille, -
jotta hallitsisimme hänen nimessään -
ja toteuttaisimme hänen tarkoitusperiään ja suunnitelmiaan.
Näemme kohta, -
että Jumala antoi itsensä kokonaan Pojalleen.
Hän antoi kaiken hallitusvallan, auktoriteetin ja kunnian Pojalleen.
Isä iloitsi antaessaan kaiken omistamansa Pojalleen.
Siitä puhutaan seuraavassa kohdassa. Katsotaan jaetta 7.
Yksi Ilmestyskirjan profetian hienoista puolista on se, -
miten Johannes yhdistelee eri Vanhan testamentin kohtia -
jotta saamme Jumalan tarkoittaman ilmoituksen.
Jakeessa 7 on hieno esimerkki tuosta periaatteesta.
Jae 7: "Katso..."
Sana "katso" viittaa siihen, mitä heti sen jälkeen sanotaan.
Kyseessä on jotain tärkeää ja arvokasta, -
joka meidän tulee käsittää, -
jotta voisimme toimia uskossa.
Jae 7: "Katso, hän tulee pilvissä..."
Kysyin joiltakin, mitä tuosta jakeesta tulee heidän mieleensä.
"Katso, hän tulee pilvissä."
He vastasivat: "Se tarkoittaa, että Messias tulee taivaasta." Kyllä.
Messias saapuu ylöstempausta ja valtakuntansa perustamista varten.
Tällä hetkellä Messias istuu Isän oikealla puolella.
Kun hän saapuu, hän saapuu taivaasta.
Se ei ole kuitenkaan äskeisen jakeen tarkoitus.
"Katso, hän tulee pilvissä", -
on lainaus Danielin kirjan luvusta 7.
Annan nyt vähän kotiläksyjä.
Merkitse ylös Daniel 7:13-14.
Rabbit kirjoittivat myös tästä jakeesta Gemarassa, kommentaarissaan.
Heidän mukaansa jae auttaa ymmärtämään, kuka Messias on.
Daniel 7:n jae tarkoittaa, -
että Messias saapui eräänä päivänä taivaan pilviin.
Daniel ei puhu siinä valtakunnan perustamisesta, -
vaikka Messias niin tekeekin.
Danielin kirjan kohdassa Messias saapui Vanhaikäisen (Ikiaikaisen) luo.
Vanhaikäisellä tarkoitetaan Isää.
Kun Messias, Ihmisen Poika, esittäytyy taivaallisen Isänsä edessä, -
hän perii kaiken vallan, valtakunnan ja kunnian.
Sen seurauksena -
että "kaikki kansat, kansakunnat ja kielet palvelivat häntä".
He palvovat Messiasta.
Olen puhunut aiemminkin tämän jakeen tärkeydestä.
Sana "palvella" tai "palvoa" on hepreaksi la'avod.
Se voi merkitä esimerkiksi työnantajan palvelemista.
Emme saa silti ajatella, että kyseessä on vain Messiaan palveleminen.
Hän ei ole vain palvelijoidensa työnantaja.
Kun Daniel sai tämän näyn Jumalalta, -
Jumala käski häntä kirjoittamaan sen ylös aramean kielellä.
Kirjaimet olivat arameaksi p, l ja ch.
Danielin kirjassa sana ei tarkoita koskaan pelkästään työntekoa -
eikä palvelemista.
Sana esiintyy Danielin kirjassa useaan otteeseen, -
ja se liittyy aina Jumalan palvomiseen.
Siinä puhutaan siirtymävaiheesta, -
jossa Messias istuutuu taivaallisen Isänsä valtaistuimelle.
Hän on oleva kuningasten Kuningas ja herrain Herra.
Kun jae 7 sanoo: "Katso, hän saapuu pilvissä", -
siinä ei kerrota vain, että Messias saapuu taivaasta maahan -
vaan siinä kerrotaan myös siitä, kuka Messias on.
Jae 7 jatkuu: "... ja kaikki silmät saavat nähdä hänet..."
Aivan niin kuin jakeen alkuosassa lainattiin Dan. 7:ää, -
nyt lainataan Jes. 52:ta.
Otetaan Jes. 52 esille.
Katsotaan koko asiayhteys, -
mistä Jesaja puhuu ja miksi Henki kehotti Johannesta lainaamaan jaetta.
Jes. 52:8:śsa puhutaan vartijoista.
He odottavat Jumalan toimivan ja toteuttavan profetiat.
He odottavat valtakunnan perustamista.
"Kuule! Vartijasi korottavat äänensä, kaikki he riemuitsevat..."
Siinä ylistetään Jumalaa ilohuudoilla hänen uskollisuudestaan.
Sitten tulee kohta, jota Johannes lainasi: -
"...sillä he näkevät silmästä silmään, kuinka Herra palajaa Siioniin."
Muutama aiempi jae Jes. 52:ssa koskee ilosanomaa, -
koska siellä on sana ilosanoma hepreaksi, ha besorah.
Ilosanoman perimmäinen tarkoitus liittyy Jumalan valtakuntaan.
Ilosanomassa kerrotaan, -
että pääsemme sinne vanhurskautuksen ja ristin kautta.
Tässä kuitenkin sanotaan, -
että Messias palaa Siioniin.
Eli siellä hän perustaa valtakuntansa.
Palataan Ilm. 1:7:ään, -
jossa puhutaan hänestä, jonka kaikkien silmät näkevät.
"...niidenkin, jotka hänet lävistivät [hepr. dakaruhu]..."
Siinä puhutaan israelilaisista. Eli Messias palaa Israeliin.
Kaikki silmät näkevät ja tunnistavat hänet.
Johannes lainaa eri kohtia Vanhasta testamentista.
Tässä hän lainaa Sakarjan kirjan lukua 12.
Kun Israel on suurissa vainoissa ja vaikeuksissa, -
Messias Jeshua palaa.
Israelin ja Juudan hämmästykseksi -
heidän vapauttajansa Daavidin Poika on lävistetty.
Ilm. 1:7 jatkuu: -
"... ja kaikki maan sukukunnat vaikeroitsevat hänen tullessansa."
Ilmaisu lävistämisestä esiintyy siis Sakarjan kirjassa.
Rabbin koulutuksen saaneet tietävät, -
että ilmaisu "kaikki maan sukukunnat" esiintyy ensimmäisen kerran -
1. Moos. 12:3:ssa.
Kyse oli Aabrahamin liitosta, lupauksesta, -
joka annettiin Gal. 3:16:n mukaan Aabrahamin siemenelle, -
joka tarkoittaa Messias Jeshuaa.
Ilmaisu "kaikki maan sukukunnat" liittyy siis Messiaaseen.
Jumalan tekemä liitto Aabrahamin kanssa oli siunauksen liitto.
Siunaus on Jumalan valtakunta.
Puhuimme tämän opetussarjan aluksi siunauksesta.
Kysyn ihmisiltä, mitä heidän mieleensä tulee sanasta siunaus.
Jotkut haluaisivat eläköitymisen siunauksen.
Toiset kokevat taloudellisen itsenäisyyden siunauksena.
Silloin heidän ei enää koskaan tarvitsisi huolehtia rahasta.
Sairaat kaipaavat terveyden siunausta.
Riitaisa perhe kaipaa siunaukseksi rauhaa, -
joka syntyy Jumalan tahdon toteutumisesta.
Mutta kun ymmärrämme Ilmestyskirjan sanoman oikein -
ja otamme huomioon, mitä Jumala sanoi Aabrahamille, -
käsitämme siunauksen tarkoittavan Jumalan valtakunnan perustamista.
Se on lopullinen siunaus, jonka Jumala antaa maailmalle.
Ilmestyskirjassa kerrotaan tulevista tapahtumista, -
jotta voimme olla siellä, missä Jumala tahtoo, -
ja tehdä sitä, mitä hän tahtoo, -
jotta meidät havaittaisiin uskollisiksi.
Siunaus ei tarkoita pankkitilin saldoa tai muuta aineellista -
vaan sitä, onko Jumala mielistynyt meihin.
Elimmekö Jumalalle mieluista elämää?
Siirrytään jakeeseen 8.
Siellä Johannes lainaa jälleen kohtia Vanhasta testamentista -
ja punoo ne profetiaksi.
Jae 8: "Minä olen A ja O [alku ja loppu]..."
Kerron nyt, mitä kohtia Johannes lainaa.
Jesaja 44:6:ssa -
käytetään Jumalasta samoja sanoja, -
ensimmäinen ja viimeinen.
Siellä myös puhutaan Jumalasta lunastajana.
Eli kun Johannes käyttää termejä ensimmäinen ja viimeinen, -
alku ja loppu, alfa ja omega, -
hän kertoo, että Jumala on aloittanut lunastusprosessin -
ja saattaa sen myös päätökseen.
Häntä, joka lunastustyön tekee, sanotaan lunastajaksi.
Lunastaja ymmärretään juutalaisuudessa usein Messiaaksi.
Lunastaja on Messias.
Jae 8 jatkuu: "...sanoo Herra Jumala, -
joka on ja joka oli ja joka tuleva on, Kaikkivaltias."
Jae on tietysti kirjoitettu kreikaksi.
Mutta Kaikkivaltias tarkoittaa siinä heprean El Shaddaita.
El Shaddai tarkoittaa kaikkiriittävää Jumalaa.
Johannes käyttää termiä Kaikkiriittävä tässä kohtaa siksi, -
että kirjassa kerrotaan myöhemmin vainoista ja kärsimyksistä, -
joita hänen omiensa eteen tulee.
Johannes tahtoo meidän ymmärtävän, -
että kyse on lunastusprosessin siitä osasta, miten valtakunta perustetaan.
Monet niistä, jotka alkavat tutkia Ilmestyskirjaa, sanovat, -
ettei sen sisältö sovi yhteen heidän jumalakäsityksensa kanssa.
Mutta sinun jumalakäsityksesihän täytyisi pitää yhtä sen kanssa, -
mitä Sana ilmoittaa Jumalasta.
Yksi tämän kirjan tarkoituksista on -
antaa oikea käsitys Messias Jeshuasta.
Käsityksemme Jumalasta, hänen Pojastaan -
ja hänen työstään voi olla eri kuin Raamatussa.
Siirrytään jakeeseen 9: -
"Minä, Johannes, teidän veljenne..." Hienosti sanottu.
Johannes ei väitä olevansa meitä parempi.
Ennen lähtöäni Israelista USA:han nauhoittamaan näitä puheita, -
opetin pientä ryhmää Tel Avivissa.
Ennen kuin aloitin, eräs nainen tuli luokseni ja esitti kysymyksen.
Hämmästyin, kun rouva ei tiennyt vastausta helppoon kysymykseen.
Mietin, mikä hänen hengellisen tilansa oli, kun hän ei tiennyt asiaa.
Aloin opettaa. Kysyin retorisen kysymyksen.
Sama nainen vastasi. Hänen vastauksensa poikkesi omastani.
Hänen vastauksensa oli paljon parempi kuin omani.
Sillä hetkellä tuo nainen opetti minua.
Sanoessaan että on veljemme, Johannes tarkoittaa sitä, -
että meillä kaikilla on toisiltamme opittavaa.
Jumala käyttää meitä yhteisönä. Johannes tarkoittaa: -
"Älkää kutsuko toisianne rabbiksi, isäksi tai opettajaksi vaan veljiksi."
Olemme kaikki samanlaisessa tilanteessa.
Olemme Messias Jeshuan vallan alaisia ja hänen palvelijoitaan.
"Minä, Johannes, teidän veljenne, -
joka teidän kanssanne olen osallinen ahdistukseen -
ja valtakuntaan ja kärsivällisyyteen Jeesuksessa..."
Tässä kerrotaan, että osaksemme tulee ahdistuksia ja kärsimyksiä.
Myös valtakunta tulee, mutta meidän on oltava kärsivällisiä.
Meidän tulee suostua kestämään nuo asiat, -
jotta Jumala voisi tehdä sen, mitä on luvannut.
"...minä olin Jumalan sanan ja Jeesuksen todistuksen tähden -
saaressa, jonka nimi on Patmos."
Patmos on pieni saari Välimeren itäosassa, -
lähellä Turkin rannikkoa.
Se on pieni saari, jolla ei ole paljon nähtävää.
Johannes oli karkotettu sinne, -
koska Rooman valtakunta ei tahtonut kansan kuulevan tätä ilmestystä.
Karkotus ennakoi sitä, -
että on tulossa koetusten ja ahdistusten aika, -
koska tämäkään maailma, kuten Rooma, -
ei tahdo Jumalan totuutta kansan keskelle.
Totuuden puhujia ja sen mukaan eläviä -
tämän maailman hallitsijat kohtelevat ankarasti lopun aikoina.
"...olin Jumalan sanan ja Jeesuksen todistuksen tähden saaressa, -
jonka nimi on Patmos."
Näemme nyt nuo ilmaisut yhdessä jo toista kertaa: -
Jumalan sana ja Jeesuksen todistus.
Olemme vasta alussa, ja ilmaisu on toistunut jo kahdesti. Sitä korostetaan.
Jos toiset näkevät Jeesuksen elävän meissä Pyhän Hengen voiman avulla -
silloin olemme eläneet hänelle kuuliaisina.
Silloin meidän tulee elää Jumalan Sanan mukaisesti.
Johannes oli karkotettu -
koska hän oli sitoutunut Jumalan Sanaan -
ja koska Messias tuli tuon Sanan kautta näkyviin hänen elämässään.
Jae 10: "Minä olin hengessä Herran päivänä..."
Mitä hengessä oleminen Herran päivänä tarkoittaa?
Kun ymmärrämme ilmaisun oikein, -
Jumalan toiminta lopun aikoina tulee meille todellisemmaksi.
Lopun ajat lähestyvät nopeasti.
Valmistaudutko sinä niihin?
Jatkamme luvun 1 tutkimista ensi viikolla.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen